Zhantas/Cleaned-Uzbek_Wikipedia huggingface dataset:
Zumrat Gaibnazarova

Zumrat Talatovna Gaibnazarova (1981-yil, Toshkent, Oʻzbekiston SSR) – oʻzbekistonlik olima, iqtisodiyot fanlari doktori, professor.
 Biografiyasi 
Zumrat Gaibnazarova 1981-yil Toshkent shahrida ziyolilar oilasida tavallud topgan. 2002-yilda Toshkent davlat texnika universiteti Iqtisodiyot va menejment fakultetining Menejment yoʻnalishini (bakalavr) tugatgan. 2004-yilda Toshkent davlat texnika universiteti Iqtisodiyot va menejment fakultetining Innovatsion menejment yoʻnalishini (magistr) tamomlagan. Nomzodlik dissertatsiyasini 2012-yilda Toshkent moliya institutida „Innovatsion investitsiyalashtirish samaradorligini oshirishning nazariy asoslari“ mavzusida „Iqtisodiyot nazariyasi“ ixtisosligi boʻyicha himoya qilgan. 2015-yilda Muhandislik taʼlimi dasturining sifati va akkreditatsiyasi boʻyicha xalqaro ekspert etib tayinlangan. 2017—2021-yillarda MANEB Xalqaro akademiyasining muxbir aʼzosi. 2017-yilda „Iqtisodiyot nazariyasi“ ixtisosligi boʻyicha dotsent ilmiy unvoni berildi. 2021-yildan MANEB Xalqaro akademiyasining akademigi. Doktorlik dissertatsiyasini 2021-yilda Toshkent davlat texnika universitetida „Ishlab chiqarish samaradorligini oshirishda intellektual kapital nazariyasi va uslubiyatining modernizatsiyalashga taʼsiri“ mavzusida „Sanoat iqtisodiyoti“ ixtisosligi boʻyicha himoya qilgan. 2022-yilda „Sanoat iqtisodiyoti“ ixtisosligi boʻyicha professor ilmiy unvoni berildi. 2021-yildan hozirga kungacha Toshkent davlat iqtisodiyot universiteti „Sanoat iqtisodiyoti va menejmenti“ kafedrasi professori lavozimida faoliyat olib bormoqda.
 

 
 Zumrat Gaibnazarova Google Scholar
 

Turkum:Oʻzbekistonlik olim ayollar
Turkum:Iqtisodiyot fanlari doktorlari
Turkum:Professorlar
Turkum:Toshkent davlat texnika universiteti bitiruvchilari
McCartney Naweseb

McCartney Tevin Naweseb (1997-yil 30-avgustda tugʻilgan) — Namibiyalik professional futbolchi, Namibiya terma jamoasida hujumchi sifatida oʻynaydi.

 Klub karyerasi 
2020-yilning fevral oyida Naweseb Oʻzbekistonning „Qizilqum Zarafshon“ klubi bilan shartnoma imzoladi va shu yil avgustida jamoadan ketdi.

2021-yilning yanvarida „Sevan“ klubi Naweseb klubni tark etganini eʼlon qildi.

 

Turkum:Qizilqum klubi futbolchilari
Turkum:Oʻzbekistondagi chet ellik erkak futbolchilar
Turkum:Oʻzbekiston Superligasi futbolchilari
Turkum:Yashayotgan insonlar
Turkum:Namibiyalik erkak futbolchilari
Milan Nikolić

Milan Nikolić (serb kirill: Milan Nikolić; 1983-yil 30-martda tugʻilgan) — serbiyalik isteʼfodagi professional futbolchi, yarim himoyachi sifatida oʻynagan.

Nikolich Serbiya va Chernogoriya 21 yoshgacha bo'lganlar terma jamoasida to'p surdi. 

 

Turkum:Yashayotgan insonlar
Turkum:1983-yilda tugʻilganlar
Turkum:Oʻzbekiston Superligasi futbolchilari
Turkum:Paxtakor jamoasi futbolchilari
Turkum:Oʻzbekistondagi chet ellik erkak futbolchilar
Langar (qishloq, Qashqadaryo)

Langar — Qashqadaryo viloyati Chiroqchi tumanida joylashgan qishloq. Qishloq Eski Langar va Langar Ota nomlari bilan ham mashhur.
 Oʻxshash nomlar 
Oʻrta Osiyo, Qozogʻiston va ularga yaqin hududlarda shu nomli hududlar koʻplab topiladi. Qashqadaryo viloyatining oʻzida Yakkabogʻ, Shahrisabz va Qamashi tumanlarida shu nomli qishloqlar boʻlib, ular Katta Langar, Kichik Langar, Eski Langar, Past Langar singari nomlar bilan bir-biridan farqlanadi. Navoiy viloyati Xatirchi tumanida ham ayni shu nomdagi qishloq mavjud.
 Etimologiyasi 
Langar soʻzi koʻpgina ziyoratgoh, geografik obyekt nomlarida uchraydi. Masalan, Langarsoy, Langarota, Hazrati Langar singari. Turkiy va eroniy tillarda langar darbozlarning muvozanat choʻpi (xodasi) va kemaning changaksimon metall detali maʼnosida ishlatiladi. Lekin qishloq nomi bu soʻzlarga bogʻliq emas.

Langar soʻzi nafaqat turk va eron balki, grek, lotin, roman-german, boltiq, slavyan, fin, arab va ayrim hind tillarida ham uchraydi.

Tarixshunos A. Z. Rozenfeld tarixiy lugʻatlar asnosida mazkur soʻzning ibodatxona, karvonsaroy, miskinlarga ovqat beriluvchi joy, xonaqoh, goʻrxona, yemxona, bekat, gʻaribxona singari qadimiy maʼnolarini aniqlagan. Langar — ibodatxona, sigʻinadigan joy, musofirlar tunab qoladigan joy maʼnolarida qoʻllangan. Ibodatxona maʼnosida faqat ziyoratgoh nomlaridagina saqlanib qolgan.

Mazkur hududdagi bu nomning saqlanishi esa Hazrati Langar ota ziyoratgohi bilan bogʻliq.
 Tarixi 
langar qishlogʻida zardushtiylik dini keng yoyilgan boʻlib, arablar istilosi vaqtida qishloqda islom dini tarqala boshlangan. Qishloqdagi Hazrati Langar ota ziyoratgohi ham avvaliga madrasa sifatida bunyod etilgan. Qishloqda Mulla Abdurahmon ismli shaxs yashagan boʻlib, u koʻplab islomiy kitoblarni qabristonga koʻmgan. Ammo bu kitoblar keyinchalik topilmagan. Langar qishlogʻi yaqinida Munchoqtepa nomli zardushtiylar qabristoni mavjud.

Tarixshunos olim Rustam Sulaymonov izlanishlariga koʻra, bu qishloqda insonlar besh ming yildan buyon yashab kelmoqda. Gadalisoydan topilgan qadimiy artefaklar va hozirgi Langar ota tarix muzeyi eksponatlari miloddan avvalgi asrga tegishli.

 Tuzilishi 
Qishloq hududida Sulton Vois ismli inson ekkan ming yillik chinor mavjud. Xalq orasida, mazkur chinor bir bor yonib soʻng yana qayta oʻsganligi haqida afsonalar mavjud.

Qishloq hududidan Langar daryosi (Yamoqli soy) oqib oʻtadi. U avvalari Chashmaob deb nomlangan. Qishloq atrofini Chaqirikalon tizmasi oʻrab turadi.

 Mashhur kishilari 
 Gʻozi Rahmon — oʻzbek adabiyoti yozuvchisi. „El-yurt hurmati“ ordeni sovrindori"Gʻozi Rahmon haqida batafsil ma’lumotlar, tarjimai hol" https://sirlar.uz/g-ozi-rahmon-haqida-batafsil-ma-lumotlar-tarjimai-hol/

 Yana qarang 
 Langar ota maqbarasi
 Langarota masjidi

 

Turkum:Qashqadaryo viloyati qishloqlari
Turkum:Chiroqchi tumani aholi punktlari
Gleb Panfyorov

Gleb Nikolaevich Panfyorov (1970-yil 29-mayda tugʻilgan) — rossiyalik sobiq professional futbolchi.

 Klub karyerasi 
1989-yilda Moskvaning „Chayka-SSKA“ jamoasida Sovet Ikkinchi ligasida professional debyut qilgan. SSSR Federatsiya kubogida Moskvaning SSKA PFK asosiy jamoasida oʻynagan.

Rossiya Premer-ligasidagi debyutini 1992-yil 1-aprelda „Asmaral Moskva“ jamoasida "Zenit"ga qarshi oʻyinda oʻtkazdi. Rossiya Premyer-ligasida „KAMAZ Naberejnye Chelni“, "Torpedo Moskva" va „Jemchujina Sochi“ klublarida ham oʻynagan.

 Yutuqlar 
 Latviya Oliy ligasida 2-oʻrin: 2000-yil.

 

Turkum:Oʻzbekistondagi chet ellik erkak futbolchilar
Turkum:Dinamo Samarqand futbolchilari
Turkum:PFK SSKA Moskva futbolchilari
Turkum:Rossiyalik erkak futbolchilar
Turkum:SSSR erkak futbolchilari
Turkum:Yashayotgan insonlar
Pushtagli lola

Pushtagli lola  — loladoshlar oilasi, lola turkumiga mansub bir urugʻpallali, koʻp yillik oʻt oʻsimlik. Oʻzbekiston Respublikasi Qizil kitobiga kamyob, endemik tur sifatida kiritilgan. Birinchi marta rus botanigi Aleksey Ivanovich Vvedenskiy tomonidan tasvirlangan. Qashqadaryo va Surxondaryo viloyatlari, Koʻhitang, Boysun togʻlari, Hisor tizmasi va Sangardak daryosining havzalarida uchraydi.
 Tavsifi 
Balandligi 15-50 sm boʻlgan, koʻp yillik, piyozchali oʻsimlik. Piyozboshisi tuxumsimon shaklda, diametri 1,5-4 sm, tashqi qobigʻi qora-qoʻngʻir rangli, ichki tomoni qalin tuk bilan qoplangan. Barglari 3-4 ta, bandsiz, yuqoriga yoʻnalgan, pastki qismi poyani oʻrab turadi, lansetsimon, baʼzida ellipssimon shaklda. Guli ikki jinsli, choʻziq, yakka, gultojibarglari pushti yoki qizil rangda. Gulining tubi och yoki toʻq sariq tusda. Changchi iplari qora, changdonlari qizil, baʼzan, qora rangda. Hasharotlar yordamida changlanadi. Gullari xushboʻy hidga ega. May-iyun oylarida gullab mevasi iyul-avgust oylarida pishib yetiladi. Mevasi — yashil yoki qoʻngʻir rangli koʻsak meva. Urug‘i va piyozchasidan koʻpayadi.
 Tarqalishi va oʻsish sharoiti 
Tabiatda yakka-yakka holatda uchraydi. Qashqadaryo, Surxondaryo viloyatlari Koʻhitang, Boysun togʻlari, Hisor tizmasi, Sangardak daryosi havzalarida tarqalgan. Togʻning oʻrta qismidagi toshli va mayda zarrali tuproqlarda oʻsadi. Gullarining terib olinishi va piyozchalarini kavlanishi natijasida areali qisqarib ketgan. 1996—yildan buyon Oʻzbekiston Respublikasi Fanlar Akademiyasi Botanika bogʻida ekib oʻstirilmoqda.

 

Turkum:Surxondaryo viloyati geografiyasi
Turkum:Qashqadaryo viloyati geografiyasi
Boysun shirachi

Boysun shirachi  — shirachdoshlar oilasi, shirach turkumiga mansub, koʻp yillik oʻsimlik. Oʻzbekiston Respublikasi Qizil kitobiga kamyob, endemik tur sifatida kiritilgan. Birinchi marta Olga Fedchenko tomonidan tasvirlangan. Qashqadaryo va Surxondaryo viloyatlari Koʻhitang tizmasi, Boysun hamda Denov shaharlari oraligʻida tarqalgan.

 Tavsifi 

Balandligi 60-80 sm ga yetadigan koʻp yillik, oʻt. Ildizpoyasi qisqa, urchuqsimon, yogʻonlashgan ildizlarining eni 4-6 mm. Barglari ingichka, qalami, eni 4-6 mm. Gullari ikki jinsli, shingil toʻpgulda joylashgan. Shingili siyrak, koʻp gulli, uzunligi 25-45 sm. Gulkosachabarglari yirik, uchburchak, nashtarsimon. Toʻpulining pastida joylashgan gullarining bandlari gulqoʻrgʻonidan 1,5 marta uzun. Gullari hidga ega. Gulqoʻrgʻon bargchalari oq. Changchilari notekis joylashgan va gulqoʻrgʻonidan qisqa. Mevasi koʻsak meva, shakli choʻziqroq, yuzasi silliq, eni 6-7 mm, uzunligi 15-20 mm. Urug‘lari ingichka qanotga ega, shamol orqali tarqaladi. Aprel-may oylarida gullab, mevasi may-iyunda yetiladi. Urug‘i va ildizpoyalari orqali koʻpayadi.
 Tarqalishi va oʻsish sharoiti 
Yakka-yakka holatda oʻsadi. Qashqadaryo, Surxondaryo viloyatlari, Koʻhitang tizmasi, Boysun va Denov shaharlari hududida tarqalgan. Ola jinsli va gipsli tuproqlarda oʻsadi. Oʻsimlik oʻsishi uchun yetarlicha sharoitning yoʻqligi va oʻsimlik tarqalgan hududlarning odamlar hamda chorva mollari tomonidan payxon qilinishi, populyatsiyaning kamayishiga sabab boʻlgan. 1964—yilda Oʻzbekiston Respublikasi Fanlar Akademiyasi Botanika bogʻida turni madaniylashtirish uchun olib borilgan ishlar ijobiy natija bermagan.

 

Turkum:Shirachlar
Ghenadie Pușca

Ghenadie Pušca (1975-yil 22-aprelda tugʻilgan) — moldovalik nafaqadagi futbolchiU-19 / Ucraina — Moldova 6-1 , fmf.mdLotul naționalei de juniori U-18 a Moldovei , fmf.mdAlexandru Mațiura, la 60 de ani (video) , fmf.md. 2013-2015-yillarda Moldova 19 yoshgacha boʻlgan futbol terma jamoasi bosh murabbiyi boʻlgan.

 

 
 
 

Turkum:1975-yilda tugʻilganlar
Turkum:Yashayotgan insonlar
Turkum:Moldovalik erkak futbolchilar
Turkum:Oʻzbekistondagi chet ellik erkak futbolchilar
Turkum:Zarafshon Navoiy futbolchilari
Tirik qolish rejimi

Tirik qolish rejimi — videooʻyinlardagi oʻyin rejimi boʻlib, unda oʻyinchi oʻyinda imkon qadar uzoq tirik qolishi kerak, oʻyin esa oʻyinchiga borgan sari qiyinlashib boruvchi topshiriqlar yoki vazifalar yuboradi. Shunindek, rejimning bir turida oʻyinchi maʼlum bir vaqt davomida yoki maʼlum bir toʻlqingacha chidab berishi kerak, shundan soʻng gʻalabaga erishiladi. Ushbu rejim minora mudofaasi oʻyinlari orasida keng tarqalgan boʻlib, unda oʻyinchi maʼlum bir yerning mudofaasini kuchaytirgan holda dushman kuchlaridan iloji boricha uzoq vaqt himoyalanishi kerak. Tirik qolish rejimini klassik arkada oʻyinlariga oʻxshatishadi, bunga sabab, u yerda ham oʻyinchilar borgan sari kuchayib boradigan dushmanlar toʻlqiniga qarshi kurashishadi. Ushbu rejim oʻyinga aniq, baʼzan esa kutilmagan yakun yasashga moʻljallangan boʻlib, bundan koʻzlangan maqsad boshqa oʻyinchilar ham oʻynay olishi uchundir.

1993-yilning noyabrida „Power Instinct“ oʻyini oʻzining Super Nintendo portiga „Life Attack“ deb ataluvchi tirik qolish rejimini qoʻshdi. Game Boyʼdagi „Street Fighter II: The World Warrior“ ushbu rejimni 1995-yilda taqdim etadi, shundan keyin, 1996-yilda „Tekken 2“ va 1997-yilda „Street Fighter EX“lar ham tirik qolish rejimini o‘z ichiga oldi. Tirik qolish rejimiga ega mashhur zombi oʻyinlarga Left 4 Dead seriyasi, „Call of Duty: World at War“dan keyingi Call of Duty seriyasidagi oʻyinlar va minora mudofaasi oʻyini boʻlmish „Plants vs. Zombies“lar kiradi. „Gears of War 2“da tirik qolish rejimining oʻrindosh nomi oʻlaroq „oʻrda rejimi“ atamasini kiritiladi,Glasser, Aj (15 October 2008). "Gears of War 2 – Horde Mode Is The Way To Go". Kotaku. Retrieved 18 November 2011. keyinchalik bu atama „World War Z“ kabi boshqa oʻyinlar tomonidan ham oʻzlashtirib olinadi. Bundan tashqari, „Minecraft“ kabi koʻplab qumloq oʻyinlar ushbu rejimdan oʻyinchilarni tungi vaqtda skelet va zombi kabi turli xil maxluqlarga qarshi tirik qolishida ishlatishadi. Boshqa bir qumloq oʻyin „Rust“, oʻyinchimas personajlarni ham, boshqa oʻyinchilarni ham oʻyin muhitida tirik qolish uchun bir-biriga qarshi qoʻyib dushman oʻlaroq ishlatadi.

Turkum:Videooʻyin jarayonlari
Turkum:Videooʻyin rejimlari
Xushvaqtov Nabi

Xushvaqtov Nabi Olimovich — Shaxrisabz davlat muzey - qo'riqxonasi bosh direktori, muzey asoschisi.
Nabi Olimovich 1964-yilda Shahrisabz tumanining Yangi qishlogʻida tavallud topgan. Nabi olimovich oilali, 3 farzandning otasi. 1991-yilda Oʻzbekiston Milliy Universitetining tarix fakultetini tamomlagan. 1992—1995-yillarda Oʻzbekiston Fanlar akademiyasi aspiranturasining arxeologiya boʻlimini tamomlagan. „Toshkent vohasining ilk paleolit ​​davri madaniyati“ mavzusida nomzodlik dissertatsiyasi ustida ishlagan. 1996-yilda Amir Temur nomidagi moddiy madaniyat tarixi muzeyini tashkil etishni boshlagan, bugungi kunda ushbu muzey direktori lavozimida faoliyat yuritib kelmoqda. Qashqadaryo viloyati Shahrisabz va oʻlkashunoslik muzeylarining ilmiy konsepsiyalarini ishlab chiqish hammuallifi hisoblanadi. Nabi Xushvaktov „Shahrisabz Avesto bilan tengdosh“, „Amir Temur oʻrta asr Shahrisabzning bosh meʼmori“, „Shahrisabz badiiy meʼmorlik muzeyi qoʻriqxonasi“, „Muzeylarda axborot texnologiyalari“ nomli konsepsiyalar muallifi. „Oʻrta Osiyoda qadimgi odamlarning paydo boʻlishi va ularning muzeylarda koʻrgazmasini tashkil etish“ konsepsiyasining muallifi. Uning 15 dan ortiq ilmiy maqolalari Oʻzbekistonda va xorijda, 1 ta maqolasi Sankt-Peterburgda (hammualliflik ishi), 1 ta ilmiy-ommabop kitob (hammualliflik ishi) nashr etilgan. Xushvaqtov Nabi Olimovich bir qator xalqaro simpozium va anjumanlar ishtirokchisi. Fransiyaning Bordo universiteti bilan birgalikda ikkita grant loyihasida ishtirok etgan.
Xushvaqtov Nabi Olimovich Oʻzbekiston Respublikasi mustaqilligining oʻttiz ikki yilligi munosabati bilan fan, taʼlim, sogʻliqni saqlash, adabiyot, madaniyat, sanʼat sohalari va ommaviy axborot vositalari xodimlaridan bir guruhini mukofotlash toʻgʻrisidagi prezidentning qaroriga muvofiq „Doʼstlik ordeni“ bilan taqdirlanganhttps://president.uz/uz/lists/view/6619.
 

Turkum:Kishilar
Fyodor Akimov

Fyodor Filippovich Akimov (8 (21)-may 1915-yil – 1965-yil 27-aprel) – Ulugʻ Vatan urushi qatnashchisi, Markaziy frontning 60-armiyasida 121-miltiq Rylskaya diviziyasining 705-oʻqotar polkining ogʻir pulemyotlar qoʻmondoni, Sovet Ittifoqi Qahramoni (1943-yil 17-oktyabr).

 Biografiya 
1915-yilda Qozogʻiston Respublikasi Aqtoʻbe viloyatining hozirgi maʼmuriy markazi Oqtoʻba shahrida hizmatchi, rus oilasida tugʻilgan. Toʻliq boʻlmagan oʻrta taʼlim olgan. Oʻzbekiston SSR (hozirgi Oʻzbekiston Respublikasi) Toshkent viloyatining Orjonikidze tumanida yashab, mexnat faoliyatini olib borgan.

1941-yil yanvaridan Qizil Armiya tarkibida Ulugʻ vatan urishi uchun safarbar etilgan. Xuddi shu yilni oʻzida frontga joʻnatilgan. 1943-yildan Sovet Ittifoqi Kommunistik partiyasi aʼzosi hisoblanadi.

1943-yil sentyabr oyida 705-oʻqotar polkining pulemyotlar boʻlimi komandiri (121-oʻqchilar diviziyasi, 60-armiya, Markaziy front), katta serjant Fyodor Akimov pulemyot ekipaji bilan jang maydonlarida oldinlab Ukraina poytaxti Kiyevdan shimolda birinchilardan boʻlib urushning chegara qismini kesib oʻtgan, ammo dushman hujumi ostida Dnepr daryosining chap qirgʻogʻiga chekinishga majbur boʻlgan.

Keyinchalik katta serjant Akimov yana Dnepr daryosini kesib oʻtgan va Glebovka iskalasi yaqinida daryoni kesib oʻtgan bir guruh askarlarni pulemyotdan oʻqqa tutgan. Bu oʻzining boʻlinmalariga daryoni kesib oʻtishga va Ukrainaning Kiyev viloyati Vishgorodskiy tumani, Kozarovichi qishlogʻiga bostirib kirishga imkon bergan.

SSSR Oliy Kengashi Prezidiumining -oktyabrdagi farmoni bilan fashist bosqinchilariga qarshi kurash frontida qoʻmondonlikning jangovar topshiriqlarini namunali bajarganligi hamda bir vaqtning oʻzida koʻrsatgan jasorati va qahramonligi uchun katta serjant Fyodor Filippovich Akimov Sovet Qahramoni unvoni va shuningdek Lenin ordeni va „Oltin yulduz“ medallari bilan bilan taqdirlangan (№ 1880).

Urushdan keyin Fyodor Akimov demobilizatsiya qilindi. Oʻzbekiston SSR (hozirgi Oʻzbekiston Respublikasi) Toshkent viloyati, Orjonikidze tumani, Qibray shaharida yashab, oʻz mehnat faoliyatini olib bordi. 1965-yilda vafot etgan. Toshkentda dafn etilgan (Mirzo Ulugʻbek tumani, Qorasuv massivining sharqida Shoʻrtepa qabristoniga dafn etilgan).

 Mukofotlar 
 Sovet Ittifoqi Qahramoni „Oltin yulduz“ medali
 Lenin ordeni
 Qizil yulduz ordeni

 

 
 (Manba sanasi: 2010-yil 2-fevral)
Turkum:1915-yilda tugʻilganlar
Turkum:21-mayda tugʻilganlar
Turkum:1965-yilda vafot etganlar
Turkum:27-aprelda vafot etganlar
Turkum:Qibrayda vafot etganlar
Turkum:Qizil Yulduz ordeni sohiblari
Turkum:Lenin ordeni sohiblari
Turkum:Sovet Ittifoqi Qahramonlari
Turkum:Shoʻrtepa qabristoniga dafn etilganlar
Ibn Kammod

Abu Ja’far Ahmad ibn Yusuf ibn Kammod (arab. أحمد بن يوسف ابن الكماد, vaf. 1195) – Andalusning Sevilya shahrida tug‘ilgan musulmon arab astronomi. U Kordovada Zarqoliyning shogirdlaridan ta’lim olgani ma’lum. Uning “al-Kavr ala ad-davr”, “al-Amad ala al-abad” va “al-Muqtabas” kabi asarlari uni nafaqat Pireney yarim orolidaTrías, Rolando A. Laguarda (1992). Aclaratorio colombino (in Spanish). Museo Didactico Artiguista., balki butun Shimoliy Afrikada, xususan, astronom Ibn Ishoq Tunisiy uning asarlariga sharh yozgan Tunisda mashhur qildi.

“Kitob mafotih al-asror” astrologik asari ham unga tegishli boʻlib, u Ibn Hoim Ishbiliyning “al-Zij al-komil” asarida qattiq tanqid qilinganComes, Mercè (2007). "Ibn al‐Kammād: Abū Jaʿfar Aḥmad ibn Yūsuf ibn al‐Kammād". In Thomas Hockey; et al. (eds.). The Biographical Encyclopedia of Astronomers. New York: Springer. pp. 559–60. ISBN 978-0-387-31022-0. (PDF version).
 

turkum:Islom tarixi turkum:islom olimlari
Ibn Is’hoq Tunisiy

Abul Abbos ibn Is’hoq Tamimiy Tunisiy (arab. ابن اسحاق التونسي) XIII asrda yashagan tunislik astronom va yangi astronomiya an’analarini ochgan muhim zij muallifi edi "Ibn Ishaq". islamsci.mcgill.ca..

Ibn Is’hoqning hayoti haqida deyarli hech narsa ma’lum emas. Uning tugallanmagan zijlaridan tashqari, u haqidagi yagona ma’lumotni Shimoliy Afrika olimlari Ibn Xaldun va Ibn Bannolar keltirganlar. Ularning ta’kidlashicha, u tug‘ilgan yurti Tunisdan tashqari Marokashda ham faol bo‘lgan. Nisbasiga ko‘ra uning Banu Tamim qabilasidan ekanligini anglash mumkin.

Ibn Is’hoqning astronomik jadvallari faqat keyingi muallif tomonidan tahrir qilingan, yangi topilgan qo‘lyozmada saqlanib qolgan. Noma'lum muallif ishni jadvallar uchun kanonlarni qo‘shish orqali yakunlagan ko‘rinadi. Asar qisman Ibn Is’hoqning oʻzi va Sitsiliyadan boʻlgan zamonaviy yahudiy astronomi tomonidan oʻtkazilgan asl kuzatishlarga, boshqa tomondan esa Andalusiya iga, jumladan Zarqoliy, Jayyoniy va boshqalarning kitoblariga asoslangan edi.
 
 turkum:islom tairix turkum:islom ulamolari
Musoning aso'si

Zarb-i-Kalim (Musoning aso'si-tayog‘i ; ) — Hindiston yarimorolidagi shoiri,faylasufi Alloma Iqbolning urdu tilidagi falsafiy sheʼriy kitobi bo'lib uning o'limidan ikki yil oldin 1936-yilda nashr etilgan.

 Kirish: 
Allomo Ser Muhammad Iqbol sheʼriyatining uchinchi toʻplami boʻlib, uning siyosiy manifesti sifatida taʼriflanadi. U “Hozirgi zamonga qarshi urush deklaratsiyasi” sarlavhasi bilan chop etilgan. “Sharq shoiri” sifatida ham tanilgan Muhammad Iqbolning ta’kidlashicha, zamonaviy muammolar zaif xalqlarni, ayniqsa hindiy musulmonlarini bo‘ysundirish va ekspluatatsiya qilishdan oziqlanadigan zamonaviy sivilizatsiyaning xudosizligi, materializmi va adolatsizligi bilan uzviy bog‘liq .

 Nashrlar 
Uning 1-nashri 1935-yilda, Alloma Muhammad Iqbol vafotidan atigi uch yil oldin, keyin turli nashrlarda, Pokiston va Hindiston kabi davlatlarda nashr etilgan, ammo eng ishonchli nashri Pokiston Iqbol Akademiyasi tomonidan 2002-yilda Lahordan nashr etilgan .

 : 

Turkum:Islom tarixi
Turkum:Islom olimlari
Turkum:Kitbolar
Turkum:Payg'ambarlar tarixi
Kitob ul-osor

Kitob al-Atar Muallif Imom Muhammad ibn Hasan ash-Shayboniy. Asl sarlavha ktạb ul-osor Til arabcha Janr Hadislar to'plami
Kitob al-Atar , Imom Abu Hanifaning katta shogirdi Imom Muhammad ash-Shayboniy (132-189-hij,sana) tomonidan tuzilgan ilk hadis kitoblaridan biridir . Bu kitob ba'zan Imom Abu Hanifaga ham tegishlidir .

 Tavsif: 
Kitob "Maktaba Shomila"ga ko'ra 1000ga yaqin hadisni o'z ichiga oladi. U yozilgan eng qadimgi hadis kitoblaridan biridir . Kitobda to'g'ridan-to'g'ri Islom payg'ambari Muhammad alayhissalomga bog'liq bo'lgan ko'plab hadislar, boshqalari esa sahobalarning rivoyatlaridir. Ba'zi hadislari uning sahobalarning shogirdlariga ham tegishlidir.

 Nashrlar 
Kitob dunyo bo'ylab ko'plab nashriyotlar tomonidan nashr etilgan:

 Imom Abu Hanifaning al-Asar :Nashr bo'lgan: "Turat "nashriyoti (25- noyabr 2006 -yil)
Musnadi Abu Hanifa

Musnad Imom Abu Hanifa Muallif Imom Abu Hanifa Til arabcha Janr Hadis to'plami
Musnad Abu Hanifa islom olimi Imom Abu Hanifa (80-150 hijriy sana) so'zlaridan biri .

 Tavsif 
Unda deyarli 500 hadis mavjud. Bu maʼlum boʻlgan eng qadimgi hadis toʻplamlaridan biri boʻlib, faqat Hammom Ibn Munabbihning “Sahifasi" tomonidan yaratilgan ".

 Nashrlar 

 Musnad Imom Abu Hanifa : Nashr qilingan:Talab bo‘yicha kitob (1901-yil 1-yanvar)
 Musnad Imom ul -Azam Abu Hanifah: Nashr qilingan:Talab bo'yicha 

 : 

Turkum:Kitoblarga oid stub andozalar
Turkum:Islom tarixi
Turkum:Islom olimlari
Sunan ul-Vusto

Al-Sunan ul-Vusto, , boshqa nomi Ma’rifat al-Sunan va-al-Asar Imom Ul-Bayhaqiy (384-hijriy 458-hijriy) tomonidan tuzilgan hadis kitobidir . Bu 20jild bo'lib, Shofe'iy fiqhining matniy dalillari jamlangan .

 Tavsifi: 
Bu kitobda mazhabning hadisga ko'ra dalillari, undan chiqish yoʻli “Sahih” va "sunnan"da toʻplangani,uning usullarini koʻrsatganligi, toʻxtab qolgan narsalarning sababini koʻrsatganligi sababli Shofeʼiyning eng muhim kitoblaridan biri hisoblanadi. Bayhaqiy Abu Savr, Al-Hasan al-Basriy va Ahmad ibn Hanbal, tobeinlar va ulardan keyingilarning -salaflar aqidalarini ham tushuntirib, uni Al-Muzaniy tartibiga ko‘ra tartibga solgan.Shofe'iyning eski so'zlari ba'zan keltiriladi va kitobda hadis transkripsiyasidan, bir olimning tarjimasidan va"kitab-ul-UM"kabi havoladan ba'zi sharhlar mavjud .

 Qabul 
Ibn Subkiy : “Hech bir shofe’iy faqihi bu asarisiz kifoyalana olmaydii”, degan bo‘lsa, otasi Taqiiddin al-Subkiy : “U “Shofe’iyning sunnatlar va rivoyatlar haqidagi bilimi” sarlavhasi nazarda tutgan. " 

 : 

Turkum:Islom tarixi
Turkum:Islom olimlari
Turkum:Sunniy kitoblar
David Carney

David Raymond Carney (1983 yil 30-noyabrda tugʻilgan) — avstraliyalik sobiq futbol yarim himoyachisi. 2012-2013-yillarda Bunyodkor futbol klubi yarim himoyachisi. 2023-yilgi mavsumda NPL NSW ligasining „Wollongong Wolves“ jamoasi murabbiyi.

 

 

 
 FFA – Socceroo profile
 Oz Football profile
 

Turkum:FIFA Jahon chempionati 2010 oʻyinchilari
Turkum:Oʻzbekistondagi chet ellik erkak futbolchilar
Turkum:2008-yilgi yozgi Olimpiya oʻyinlari futbolchilari
Turkum:Angliya Premyer-ligasi futbolchilari
Turkum:Bunyodkor klubi futbolchilari

Turkum:Avstraliyalik erkak futbolchilari
Jon Purnell

Jon Robert Purnell (1948-yilda tugʻilgan) — AQShning Oʻzbekistondagi sobiq elchisi, diplomat.

 Shaxsiy hayot 

thumb|260px|AQSh Mudofaa vazirining Oʻzbekistonga tashrifi (chapdan oʻngga: AQSHning Oʻzbekistondagi elchisi Jon Purnell, Oʻzbekiston Mudofaa vaziri Qodir Gʻulomov, AQSH Mudofaa vaziri Donald Ramsfeld). 24-fevral 2004-yil.

Purnell Massachusets shtatining Norvud shahrida tugʻilgan. 1966-yilda Norvud oʻrta maktabini tamomlagan. Shundan soʻng oʻqishni Braun universitetida davom ettiradi va u yerda 1970-yilda Yevropa tarixi boʻyicha bakalavr darajasini oldi. 1973-yilda Garvard universitetida sovetshunoslik boʻyicha magistrlik darajasini oladi.

Purnell Massachusets Audubon jamiyatida ekologik taʼlim boʻyicha mutaxassis sifatida ham ishlagan. Uning atrof-muhit muammolariga qiziqishi katta boʻlgan.

 Tashqi ishlar vazirligida 

Jon 1980-yildan 1981-yilgacha Monroviyada (Liberiya) va 1988-yildan 1989-yilgacha esa Avstriyaning Vena shahrida AQShning oddiy qurollarni nazorat qilish delegatsiyasi aʼzosi sifatida faoliyat yuritgan.

Purnell 1982—1984-yillarda Moskvada ishlagan. 1986-yilda Milliy xavfsizlik kengashida elchi Jek Metlokning maxsus yordamchisi sifatida faoliyat yuritgan.

1989—1992-yillarda Rossiyaning Sankt-Peterburg shahridagi AQSh Bosh konsulligi direktorining oʻrinbosari lavozimida ishlagan.

1993—1996-yillarda Ukraina, Belarus va Moldova Davlat departamenti departamenti direktori boʻlgan.

Purnell 1997—2000-yillarda boʻlgan Qozogʻistonning Olmaota shahridagi missiya boshligʻining yangi mustaqil davlatlar boʻyicha maxsus maslahatchisi vazifasini bajaruvchi oʻrinbosari boʻlib ishlagan.

2001—2002-yillarda Davlat departamenti Bosh inspektor boshqarmasida katta inspektor lavozimida ishlagan. AQShning Moskvadagi elchixonasida siyosiy masalalar boʻyicha vazir maslahatchisi boʻlgan.

Jon Purnell 2004-yil 28-yanvardan to 2007-yil 28-aprelga qadar AQShning Oʻzbekiston Respublikasidagi elchisi sifatida faoliyat yuritgan.

 Mukofatlari 

Purnell Davlat departamentining Oliy sharaf mukofoti va faxriy sharaf mukofotiga sazovor bo'lgan.

 

 

Toshkent elchixonasi saytida bio

Turkum:Amerika Qoʻshma Shtatlarining Oʻzbekistondagi elchilari
Turkum:Harvard universiteti bitiruvchilari
Turkum:Yashayotgan insonlar
Shokotsu daryosi

— Yaponiyaning Xokkaydo hududidagi daryo. Ushbu daryo Yer, infratuzilma, transport va turizm vazirligi tomonidan A darajali daryo sifatida belgilangan.

 Oqimi 
Daryo Kitami togʻlaridagi Teshio togʻining etaklaridan boshlanadi. Takinoue orqali oqib oʻtgandan soʻng, daryoga Sakuru va Tatsuushi daryolari qoʻshiladi. Monbetsudagi Kamishokotsuga yetganda daryo togʻlardan chiqib tekislikka qaran oqa boshlaydi. U yerda Utsutsu daryosi bilan qoʻshiladi va Monbetsudagi Shokotsuda Oxot dengiziga quyiladi. 

 Roʻyxatlar 

 Koʻpriklar va toʻgʻonlarning (nomlangan) roʻyxati 
Daryo boshlanishidan quyilishigacha:

  — 238-yoʻnalish(Yaponiya)
 
  — Xokkaydo magistrali 766, Wakunbe-Shokotsu temiryoʻli
  — Xokkaydo magistrali 804, Wakunbe Kamishokotsu liniyasi
  — 273-yoʻnalish(Yaponiya)
  — Xokkaydo magistrali 932, Kamishokotsugenya-Kamishokotsu liniyasi
  — 273-yoʻnalish (Yaponiya)
 
 
 
  — 273-yoʻnalish (Yaponiya)
  — 273-yoʻnalish (Yaponiya)
  — 273-yoʻnalish (Yaponiya)

 Irmoqlar roʻyxati 
Daryo boshlanishidan quyilishigacha:

 Chapda — 
 Oʻngda — 
 Oʻngda — 
 Chapda — 
 Chapda — 
 Oʻngda — 
 Oʻngda — 
 Oʻngda — 
 Chapda — 
 Chapda — 
 Oʻngda — 
 Chapda — 
 Chapda — 
 Oʻngda — 
 Chapda — 
 Oʻngda — 
 Chapda — 
 Oʻngda — 
 Oʻngda — 
 Chapda — 
 Oʻngda — 
 Oʻngda — 
 Oʻngda — 
 Oʻngda — 
 Oʻngda — 
 Chapda — 
 Oʻngda — 
 Oʻngda — 
 Oʻngda — 
 Oʻngda — 
 Oʻngda — 
 Oʻngda — 
 Oʻngda — 
 Chapda — 
 Chapda — 
 Chapda — 
 Chapda — 
 Chapda — 
 Chapda — 

 

Turkum:Yaponiyadagi daryolar
Turkum:Koordinatalar Vikimaʼlumotlarda
Qurbonboy Xoliqov

Qurbonboy Xoliqov — Sovet iqtisodiy, davlat va siyosiy arbobi.

 Biografiya 
1905-yilda tugʻilgan. 1928-yildan KPSS (b) aʼzosi.

 1930-yildan Qozogʻiston ASSR RKI xalq komissarligi inspektori (28.01.1930—?); ORGO NK RKI — KK KASSR Prezidiumining instruktori (01.01.1931)
 Oʻzbekiston Kompartiyasi Qoraqalpogʻiston viloyat qoʻmitasining 3-kotibi (1937—1938);
 Qoraqalpogʻiston ASSR Oliy Kengashi Prezidiumi raisi (07.1938—1941);
 Qoraqalpogʻiston viloyat komitetining 1-kotibi va ayni paytda Toʻrtkoʻl shahar partiya komitetining 1-kotibi (06.1938—04.1941);
 Oʻzbekiston Kompartiyasi MK tashkiliy boʻlimi instruktori, Oʻzbekiston SSR partiya Narpay tuman qoʻmitasi 1-kotibi (1941);
 Samarqand viloyat savdo kooperativlari uyushmasi raisi (1941—1942);
 kursant (1942—1943); zahiradagi brigada siyosiy boʻlimining tashkiliy ishlar boʻyicha katta instruktori, Voroshilovgrad (1943—1944); Engels harbiy pulemyot maktabi siyosiy boʻlimi partiya komissiyasi aʼzosi, kotibi (1944—1945);
 oʻrinbosari bosh Janubiy Qozogʻiston viloyat qoʻmitasining tashkiliy boʻlimi (1945—1946);
 Janubiy Qozogʻiston partiyasi Boʻstondiq tuman qoʻmitasi 1-kotibi (01.1946—01.1949);
 Paxta-Orol raykomining 1-kotibi (01.11.1949);
 Chimkent paxta tozalash zavodi direktori (1950—1951);
 SSSR Vazirlar Kengashi huzuridagi kolxozlar boʻyicha vakolatli Kengashning Janubiy Qozogʻiston viloyati boʻyicha apparati nazoratchisi. (1951—1952).

SSSR Oliy Kengashining 1-chaqiriq deputati etib saylangan.

1976-yilda Olmaotada vafot etgan.

 

 Xolikeev 

Turkum:1905-yilda tugʻilganlar
Turkum:Toʻrtkoʻlda tugʻilganlar
Turkum:1976-yilda vafot etganlar
Turkum:19-dekabrda vafot etganlar
Turkum:Oʻzbekiston Kompartiyasi tuman qoʻmitalari birinchi kotiblari
Turkum:Qoraqalpogʻiston ASSR Oliy Kengashi Prezidiumi raislari
Turkum:Oʻzbekiston Kompartiyasi Qoraqalpogʻiston qoʻmitasining birinchi kotiblari
Turkum:Lenin ordeni sohiblari
Turkum:Oʻzbekiston Kompartiyasi Toʻrtkoʻl shahar qoʻmitasining birinchi kotiblari
Turkum:Qozogʻiston Kompartiyasi Paxtaaral tuman qoʻmitasining birinchi kotiblari
Darvydas Šernas

Darvydas Šernas (1984-yil 22-iyulda tugʻilgan) — litvalik sobiq professional futbolchi. Šernas Litva milliy futbol jamoasida xalqaro maydonda oʻynagan.

 Karyera 

 Klub karyerasi 
2011-yilning iyul oyida Zaglebi Lubin bilan uch yillik shartnoma imzoladiwid,13597786,wiadomosc.html Oficjalnie: Sernas w Zagłębiu Lubin 14.07.2011, wp.pl.

2014 yilning yanvarida SHernas ijara asosida „Perth Glory“ ga oʻtishi maʼlum boʻldi. „Perth Glory“dagi debyutida „Melburn Victory“ga qarshi oʻyinda Shernas debyut golini 50-daqiqada, oʻyinga almashtirilganidan atigi 3 daqiqa oʻtib kiritdi. Shernasning goli 1:1 hisobini tenglashtirdi.

Shernas 2015-yilda Shotlandiya Premer-ligasining „Ross Kaunti“ klubi bilan shartnoma imzolagan, biroq 2014-15-yilgi mavsum oxirida shrtnomani bekor qilgan.

2015-yilning 6-iyulida Šernas Žalgiris Vilnyusga oʻtgani eʼlon qilindi.

2017-yilgi mavsum oldidan Zalgirisga qaytdi.

2018-yil 16-yanvarda Xapoel Kfar Saba bilan imzolanganדרווידאס שרנאס חתם בהפועל כפ"ס Ynet sport, 16 January 2018 .

2019-yil oxirida Shernas faoliyatini yakunlashini eʼlon qildiKarjerą baigiantis Darvydas Šernas pakvietė į pirmąjį savo vardo vaikų futbolo turnyrą, zmones.lt, 7 December 2019.

 Xalqaro karyerasi 
Shernas 2008-yil 31-may kuni Estoniyaga qarshi oʻrtoqlik oʻyinida kattalar safida ilk bor gʻalaba qozongan.

 Xalqaro maqsadlar 

+Xalqaro gollar sanasi, oʻtkaziladigan joyi, taqvimi, raqibi, hisobi, natijasi va raqobati T/r Sana Joy Ishtirok Raqib Hisob Natija Musobaqa 1 2009 yil 11 fevral Munitsipal, Albufeyra, Portugaliya 16 2-0 3-1 Xalqaro oʻrtoqlik 2 2010 yil 7 sentyabr Andrův stadioni, Olomouc, Chexiya 19 1-0 1-0 UEFA Yevro-2012 saralashi 3 2010 yil 8 oktyabr Helmantico stadioni, Salamanka, Ispaniya 20 1-1 1-3 4 2011 yil 11 oktyabr Darius va Girenas stadioni, Kaunas, Litva 25 1-3 1-4 5 2013 yil 22 mart Štadion pod Dubňom, Žilina, Slovakiya 32 1-0 1-1 2014-yilgi FIFA Jahon chempionati saralashi

 

Turkum:Yashayotgan insonlar
Turkum:Litvalik erkak futbolchilar
Turkum:Oʻzbekistondagi chet ellik erkak futbolchilar
Turkum:Oʻzbekiston Superligasi futbolchilari
Turkum:Soʻgʻdiyona Jizzax futbolchilari
Haris Dilaver

Haris Dilaver (1990-yil 6-fevralda tugʻilgan) — bosniyalik professional futbolchi, Maltaning Premer-liga klubi „Valletta“ da yarim himoyachi sifatida oʻynaydi.

 Yutuqlar 
Mladost Doboj Kakanj

 FBH Birinchi ligasi: 2014-15

 

 
 

Turkum:Oʻzbekistondagi chet ellik erkak futbolchilar
Turkum:Oʻzbekiston Superligasi futbolchilari
Turkum:Nasaf klubi futbolchilari
Turkum:Yashayotgan insonlar
Turkum:1990-yilda tugʻilganlar
Turkum:Bosniya va Gersegovinalik erkak futbolchilar
Komarov astragali

Komarov astragali — burchoqdoshlar oilasi, astragal turkumiga kiruvchi o‘t o‘simlik. Hayotiy shakli buta. Birinchi marta ukrainalik botanik Vladimir Ippolitovich Lipskiy tomonidan tasvirlangan. O‘zbekiston Respublikasi Qizil kitobiga kamyob, endemik tur sifatida kiritilgan. Qashqadaryo viloyati, g‘arbiy Hisor tizmasi hududida tarqalgan. 
Tavsifi
Bo‘yi 1 m ga yetadigan ko‘p yillik buta. Poyasi tik o‘sadi, yuqori qismi shoxlangan, tashqi qobig‘i qo‘ng‘ir rangda. Barglari 6-9 juft oval yoki cho‘ziq ellipssimon shaklda, uchi biroz o‘tkir, ustki tomoni deyarli tuksiz, ostki qismi siyrak tuk bilsn qoplangan. Gullari ikki jinsli, shakli quvursimon, shingil to‘pgulda joylashgan. Shingili zich, tuxumsimon, uzunligi 5 sm. Gultojibarglari binafsha yoki och pushti rangda. Hasharotlar yordamida changlanadi. Urug‘chibargi tuksiz yoki mayin tuklar bilan qoplangan. Iyun-iyul oylarida gullab, mevasi iyul-avgustda pishib yetiladi. Mevasi — dukkak meva. Dukkagi bandsiz, cho‘ziq yoki qalami shaklda, uzunligi 12-18 mm, eni 4 mm, o‘tkir uchli, qalin, qora, kichik, yarim yotiq hamda uzun, siyrak tuklar bilan qoplangan. Urug‘i orqali ko'payadi 
Tarqalishi va o‘sish sharoiti
Kam uchrovchi endemik tur bo‘lib, tabiatda yakka holatda o‘sadi. Qashqadaryo viloyati g‘arbiy Hisor tizmasining Ko‘l va Shut qishloqlari atrofida tarqalgan. Tog‘larning o‘rta qismidagi mayda jins tuproqli yonbag‘irlarda, na'matak va archalar ostida o‘sadi. Hisor davlat qo‘riqxonasi hududida muhofaza ostiga olingan.

 

Turkum:Qashqadaryo viloyati geografiyasi
Nikola Kumburović

Nikola Kumburović  – chernogoriyalik futbolchi. Faoliyati davomida 89 marta maydonga tushgan va 1 ta gol urgan.

 Fuftbolchilik faoliyati 
Podgoritsaning Budućnost klubi tarbiyalanuvchisi. 2018-2023-yillarda Danilovgradning „Iskra“ jamoasida oʻynagan. Iskra jamoasi tarkibida Yevrokuboklarning saralash bosqichida ishtirok etgan.

Kumburovich 2023-yilning birinchi yarmini Oʻzbekiston Superligasining „Turon“ jamoasi tarkibida oʻtkazgan. Yozda esa himoyachi FNLga yoʻl olgan Novorossiyskning „CHernomorets“ klubi bilan shartnoma imzolagan va klubning 2004-yildan beri birinchi legioneriga aylangan.

Chernogoriya oʻsmirlar va yoshlar terma jamoalarida oʻynagan.

 Yutuqlar 

 Chernogoriya chempionatining bronza medali sovrindori (1): 2019/20.

 

 

 
 Nikola Kumburović Transfermarkt saytida
 

Turkum:1999-yilda tugʻilganlar
Turkum:13-noyabrda tugʻilganlar
Turkum:Podgoritsada tugʻilganlar
Turkum:Yashayotgan insonlar
Turkum:Alifbo boʻyicha futbolchilar
Turkum:Chernogoriyalik erkak futbolchilari
Turkum:Erkak futbol himoyachilari
Turkum:FK Budućnost Podgorica futbolchilari
Turkum:FK Iskra Danilovgrad futbolchilari
Turkum:Turon klubi futbolchilari
Turkum:FC Chernomorets Novorossiysk futbolchilari
Turkum:Qizilqum klubi futbolchilari
Turkum:Oʻzbekiston Superligasi futbolchilari
Turkum:Rossiya birinchi ligasi futbolchilari
Turkum:Chernogoriyalik muhojir erkak futbolchilar
Turkum:Oʻzbekistondagi muhojir erkak futbolchilar
Turkum:Oʻzbekistondagi chernogoriyalik muhojir sportchilar
Turkum:Rossiyadagi muhojir erkak futbolchilar
Turkum:Rossiyadagi chernogoriyalik muhojir sportchilar
Toʻpolon astragali

Toʻpolon astragali  — burchoqdoshlar oilasi, astragal turkumiga kiruvchi koʻp yillik oʻt oʻsimlik. Birinchi marta rus botanigi Nikolay Goncharov tomonidan tasvirlangan. Oʻzbekiston Respublikasi Qizil kitobiga kamyob, endemik tur sifatida kiritilgan. Surxondaryo viloyati Hisor tizmasi, To‘polondaryo havzasida uchraydi.
 Tavsifi 
Boʻyi 35 sm, poyasi qisqa, yer osti poyasi yogʻon, qisqa shoxli koʻp yillik oʻt oʻsimlik. Oʻq ildiz sistemasiga ega. Barglari toq patsimon. Bargchalari 12-13 juft, tuxumsimon, uzunligi 20-27 mm ustki tomoni tuksiz, ostki qismining tomirlari siyrak, dagʻal tuklar bilan qoplangan. Gullari zigomorf, shingil toʻpgulda yigʻilgan. Shingili siyrak, koʻp gulli, uzunligi 6-7 sm. Gulbandining uzunligi 2-3 mm. Gulkosachabarglari besh dona, naysimon, uzunligi 20 mm, tuksiz, gulkosachabarglarining chetlari dagʻal tuklar bilan qoplangan. Gultojibarglari besh dona, och sariq rangda. Gullari quvursimon bir jinsli, changchi va urug‘chibargi alohida gullarda joylashgan. Changdonlari odatda oʻn dona, urugʻchisi bitta. Hasharotlar, arilar kapalaklar yordamida changlanadi. Mevasi — quruq dukkak meva. Dukkagi bandsiz, choʻziq ovalsimon shaklda, uzunligi 10-12 mm, eni 7 mm. May oyida gullab, mevasi iyun oyida pishib yetiladi.

 Tarqalishi va oʻsish sharoiti 
Tabiatda kam uchrovchi endemik tur, yakka holatda uchraydi. Surxondaryo viloyati, Hisor tizmasi, To‘polondaryo havzalarida tarqalgan. Togʻning pastki qismidagi toshloq va ochilib qolgan harsang tosh yoriqlarida oʻsadi.

 

Turkum:Surxondaryo viloyati geografiyasi
Mavluda Zohidova

Mavluda Abdukarimovna Zohidova (1955-yil, Oʻzbekiston SSR) — oʻzbekistonlik olima, fizika-matematika fanlari nomzodi, dotsent.
 Biografiyasi 
Mavluda Zohidova 1955-yilda tugʻilgan. 1978-yilda Toshkent davlat universitetini fizik mutaxassisligi boʻyicha tugatgan. Fizika-matematika fanlari nomzodi, dotsent. 90 dan ortiq maqolalar va 8 ta oʻquv qoʻllanma muallifidir. Hozirgi kunda fizika fakultetida „Umumiy fizika“ kafedrasi professor vazifasini bajaruvchi lavozimida ishlaydi. Oʻzining mehnat faoliyatini Oʻzbekiston Fanlar akademiyasi „Yadro fizika“ institutida kichik ilmiy xodim lavazimida boshlagan. 1979—1986-yillar davomida Rossiya Fanlar Akademiyasining nufuzli ilmiy dargohlaridan biri „Umumiy fizika“ institutida (Moskva, IOFAN) Nobel mukofoti laureati, akademik Aleksandr Proxorov rahbarligidagi laboratoriyada ilmiy izlanishlar olib bordi. „Shisha sirtida jaylashgan brom molekulalariga lazer nurining rezonans taʼsiri“ mavzusidagi nomzodlik dissertatsiya ishini himoya qilib, fizika-matematika fanlari nomzodi ilmiy darajasini oldi. „Quyosh energiyasi orqali fotosintetik jarayonlarni boshqaruvchi fluoressent metodlar“, „Mexanika va molekulyar fizikadan laboratoriya ishlari“, „Geliy-neon lazeri yordamida yorugʻlikning toʻlqin nazariyasini oʻrganish“, „Elektr“, milliy gvardiya kursantlari uchun yozilgan „Optika“, „Umumiy fizikadan praktikum“, „Fizikadan masala yechish uslublari“ oʻquv qoʻllanmalari muallifi.

 

Turkum:Oʻzbekistonlik olim ayollar
Turkum:Fan nomzodlari
Turkum:Dotsentlar
Turkum:Oʻzbekiston Milliy universiteti bitiruvchilari
Dilfuza Begmatova

Dilfuza Abdullajonovna Begmatova (1975-yil, Oʻzbekiston SSR) — oʻzbekistonlik olima, pedagogika fanlari nomzodi, dotsent. 1993-yilda Toshkent davlat universitetini tugatgan. 2013-yildan Oʻzbekiston Milliy universiteti „Umumiy fizika“ kafedrasi mudiri. Iilmiy ishlari asosan fizika oʻqitish nazariyasi va metodikasining muammolariga, uning qator fundamental va amaliy tadqiqotlariga bagʻishlangan. 9 ta oʻquv qoʻllanma, 2 ta ma’ruzalar matni, 4 ta uslubiy qoʻllanma, 50 dan ortiq ilmiy maqolalar muallifi.
 

Turkum:Oʻzbekistonlik olim ayollar
Turkum:Fan nomzodlari
Turkum:Dotsentlar
Turkum:Oʻzbekiston Milliy universiteti bitiruvchilari
Umar Xudoyberdiyev

Umar Xudoyberdiyev (1941-yil 21-aprel, Baxmal tumani, Jizzax viloyati, Oʻzbekiston SSR) — oʻzbekistonlik olim, iqtisodiyot fanlari nomzodi, dotsent.
 Biografiyasi 
Umar Xudoyberdiyev 1941-yil 21-aprel Samarqand viloyati Qaraqishloq tumani (hozirgi Jizzax viloyati Baxmal tumani) Uzunbuloq qishlogʻida tugʻilgan. 1958—1960-yillar Samarqand kooperativ texnikumini tamomlagan. 1960—1965-yillar Samarqand kooperativ institutining „Buxgalteriya hisobi“ yoʻnalishini tugatgan. 1963—1964-yillarda Sayxunobod matlubot jamiyatida bosh buxgalter boʻlib ishlagan. 1965—1967-yillar harbiy xizmatda boʻlgan. 1967—1970 yillar Samarqand kooperativ instituti „Buxgalteriya hisobi“ kafedrasi assistent, 1970—1973-yillar Lvov savdo iqtisod institutida aspirant boʻlgan. Kiyev savdo-iqtisod institutining Ilmiy kengashida nomzodlik dissertasiyasini yoqlagan. 1973—1998-yillarda Samarqand kooperativ instituti „Buxgalteriya hisobi“ kafedrasida assistent, katta oʻqituvchi, dotsent lavozimida ishlagan. 2004-yildan Samarqand iqtisodiyot va servis instituti dotsenti.
 Ilmiy faoliyati 
500 dan ortiq ilmiy maqolalar, 2 darslik, 8 ta monografiya, jumladan, uning „Matlubot kooperasiyasi chakana savdo korxonalarida uchet va hisobot“, „Matlubot kooperasiyasi chakana savdo tovar va tara operasiyalari ucheti“, „Matlubot kooperasiyasi ulgurji savdo korxonalarida tovar va taralar ucheti“, "Matlubot kooperasiyasi asosiy tarmoqlarida buxgalteriya ucheti:, „Matlubot kooperasiyasi buxgalteriya uchetidaschetlar korresponden-siyasi“, „Matlubot kooperasiyasi ishlab chiqarish korxonalarida buxgalteriya ucheti“, „Savdoda ijara pudrati va bozor iqtisodiyoti“ oʻquv qoʻllanmalari muallifi. „Mehnat faxriysi“ medali, „Oʻzbekiston Respublikasi mustaqilligining 30 yilligi“ esdalik nishoni bilan taqdirlangan.
 

Turkum:Oʻzbekiston olimlari
Turkum:Fan nomzodlari
Turkum:Dotsentlar
Turkum:Samarqand iqtisodiyot va servis instituti bitiruvchilari
Doniyor Joʻraqulov

Doniyor Ochilovich Joʻraqulov (1957-yil, Gʻallaorol tumani, Jizzax viloyati, Oʻzbekiston SSR) — oʻzbekistonlik olim, texnika fanlari nomzodi, professor.
 Biografiyasi 
Doniyor Joʻraqulov 1957-yilda Gʻallaorol tumanida tavallud topgan. 1980-yilda Toshkent irrigatsiya va qishloq xoʻjaligini mexanizasiyalashtirish injenerlari institutining Yer tuzish fakultetini Muhandis yer tuzuvchi mutaxassisligi boʻyicha tamomlab, „Gʻallaorol suv qurilishi“ trestida muhandis geodezist lavozimida ishlagan. 1981-yilda Samarqand davlat arxitektura-qurilish instituti „Muhandislik geodeziyasi“ kafedrasi assistenti, 1985—1988-yillarda Moskva qurilish muhandislari institutida „Geodeziya“ ixtisosligi boʻyicha aspiranturada tahsil olib, 1990-yili nomzodlik dissertasiyasini himoya qilgan. 1996—2010-yillari Samarqand viloyati „Koʻchmas mulk kadastri xizmati“, „Yer resurslari va davlat kadastri“ boshqarmalari boshligʻi, „Yer mulk kadastr xizmati“ davlat unitar korxonasi boshligʻi oʻrinbosari, davlat roʻyxatidan oʻtkazuvchisi lavozimida ishlagan. Hozirda Samarqand davlat arxitektura-qurilish instituti bino va inshootlar kadastri kafedrasi mudiri. 

 Ilmiy faoliyati 
2 ta darslik, 7 ta oʻquv qoʻllanma, 2 ta uslubiy qoʻllanma, 2 ta monografiya, 5 ta maʼruzalar matni, 2 ta ixtirosi uchun patent, 20 dan ortiq uslubiy koʻrsatmalar, 50 dan ziyod ilmiy maqolalar, 5 ta ilmiy ishlanmalar muallifi. „Oʻzbekiston Respublikasi Mustaqilligining 15 yilligi“ koʻkrak nishoni bilan taqdirlangan.

 

Turkum:Oʻzbekiston olimlari
Turkum:Fan nomzodlari
Turkum:Professorlar
Turkum:Toshkent irrigatsiya va qishloq xoʻjaligini mexanizatsiyalash muxandislari instituti bitiruvchilari
Feruza Xasanova

Feruza Marifovna Xasanova (1954-yil 23-iyul, Oʻzbekiston SSR) — Paxta seleksiyasi, urugʻchiligi va yetishtirish agrotexnologiyalari ilmiy-tadqiqot instituti Tuproqqa ishlov berish va jadallashtirilgan texnologiyalar laboratoriyasi mudiri, qishloq xoʻjaligi fanlari doktori, professor. Feruza Xasanova „Umumiy dehqonchilik“ ixtisosligi boʻyicha katta ilmiy xodim (1990) va professor (2019). Erta va sifatli koʻchat olishda chigitni plyonka ostiga ekib yetishtirish, kuzgi bugʻdoyni ishlov bermasdan toʻgʻridan-toʻgʻri gʻoʻza ichiga ekish texnologiyasini ishlab chiqqan. Qishloq xoʻjaligida dolzab muammolarga bagʻishlangan 170 dan ortiq monografiya, ilmiy maqolalar, tavsiyalar va qoʻllanmalar muallifidir. Tajribali olim seleksionerlar bilan samarali izlanishlari natijasida kungaboqarning Slava navini yaratgan. „Oʻzbekistin mustqailligining 10 yilligi“, Oʻzbekistin mustqailligining 20 yilligi“, Oʻzbekistin mustqailligining 25 yilligi“ koʻkrak nishoni, „Oʻzbekiston qishloq xoʻjalik fidoyisi“ koʻkrak nishoni, „Sodiq xizmatlari uchun“ medali bilan taqdirlangan, respublika „Olima ayol“ uyushmasi aʼzosi.
 

Turkum:Oʻzbekistonlik olim ayollar
Turkum:Qishloq xoʻjaligi fanlari doktorlari
Turkum:Professorlar
Barno Sattorova

Barno Djaxangirovna Sattarova 1972-yilda Toshkentda ziyolilar oilasida dunyoga kelgan. 1996—2001-yillarda Nizomiy nomidagi Toshkent davlat pedagogika universitetining „Fizika va astronomiya“ taʼlim yoʻnalishini tamomladi. 2001—2003-yillarda Toshkent davlat pedagogika universiteti magistratura boʻlimida tahsil olib, „Astronomiya“ mutaxassislgiga ega boʻldi. 2003-yildan Toshkent davlat pedagogika universiteti „Axborot texnologiyalari markazi“ metodisti keyinchalik injener muxandisi, „Fizika va uni oʻqitish metodikasi“ kafedrasi oʻqituvchisi, keyinchalik esa shu kafedra dotsenti vazifasini bajaruvchi, fizika-matematika fakulteti oʻquv ishlari boʻyicha dekan muovini lavozimida faoliyat yuritib, 2009-yilda „Oliy taʼlimda astronomiya fanini oʻqitishda axborot texnologiyalarini qoʻllashning metodik asoslari“ mavzusida taʼlim va tarbiya nazariyasi va metodikasi (astronomiya) ixtisosligi boʻyicha dissertatsiyasini himoya qilib, pedagogika fanlari nomzodi ilmiy darajasiga ega boʻldi. 2014-yildan „Fizika va astronomiya oʻqitish metodikasi“ kafedrasida dotsent, universitet oʻquv-metodik boshqarmasida metodist lavozimida faoliyat yuritib, 2014-yil 31-dekabrda dotsent ilmiy unvoniga ega boʻldi. 100 ga yaqin ilmiy ishlar e’lon qildi, shu jumladan: 12 ta o‘quv qo‘llanma, 2 ta metodik qo‘llanma va 50 dan ortiq ilmiy maqola, 1 ta elektron darslik (patent olingan), 1 ta ilmiy g‘oya uchun mualliflik guvohnomasiga ega bo‘ldi, 40 dan ortiq maqola va tezislari Respublika hamda chet el ilmiy amaliy konferensiya to‘plamlarida e’lon qilingan. 
 

Turkum:Oʻzbekistonlik olim ayollar
Turkum:Fan nomzodlari
Turkum:Dotsentlar
Turkum:Toshkent davlat pedagogika universiteti bitiruvchilari
Ermat Sanayev

Ermat Shermatovich Sanayev 1981-yilda Qashqadaryo viloyatining Koson tumanida tugʻilgan. 2004-yili Toshkent kimyo-texnologiya institutini tamomlagan. 2004-yilida „Zebiniso ona“ Toshkent qandolatchilik fabrikasining injener-texnologi lavozimida mehnat faoliyatini boshlgan. 2006—2013 yillarda „Agreks food“ Toshkent un tegirmonida injiner-texnolog lavozimida ishlagan. 2013—2018 yillarda „Ardent foods“ qandolat fabrikasida texnolog lavozimida ishlab, Yevropaning Germaniya, Italiya mamlakatlarida, xususan Rim, Milan, Ferrari, Venetsiya shaharlarida va Turkiyaning Istanbul shahrida tajriba almashinuv das doirasida faol qatnashib zamonaviy bilim koʻnikmalari va tajribalarini orttirdi. 2019—2020 yillarda Toshkent kimyo-texnologiya instituti „Oziq-ovqat mahsulotlari texnologiyasi“ kafedrasi assistenti, katta oʻqituvchisi lavozimlarida faoliyat yuritdi. 2021-yilda „Noanʼanaviy va tez tayyorlanadigan makaron ishlab chiqarish texnologiyasini takomillashtirishning innovatsion uslublari“ mavzusida dissertatsiya ishini himoya qildi va texnika fanlari boʻyicha falsafa doktori (PhD) unvoniga ega boʻldi. 2022-yildan boshlab Toshkent kimyo-texnologiya institutining „Goʻsht-sut va konserva mahsulotlari texnologiyasi“ kafedrasi mudiri lavozimida ilmiy pedagogik faoliyat olib bormoqda. 1 ta monografiya, 50 dan ortiq maqola va tezislar, 1 ta darslik, 6 dan ortiq oʻquv-uslubiy qoʻllanmalar muallifi.
 

Turkum:Oʻzbekiston olimlari
Feruzaxon Qodirova

Feruzaxon Usmanovna Qodirova (1970-yil 23-dekabr, Xoʻjaobod tumani, Andijon viloyati, Oʻzbekiston SSR) — oʻzbekistonlik olima, pedagogika fanlari doktori, dotsent. 

 Biografiyasi 
Feruzaxon Qodirova 1970-yil 23-dekabrda Andijon viloyati Xoʻjaobod tumanida tugʻilgan. Ish faoliyatini 1987-yildan zaif eshituvchi bolalar uchun maxsus maktab-internatida tarbiyachi-enaga lavozimidan boshlagan. 1993-yil Toshkent davlat pedagogika insituti Defektologiya yoʻnalishini tamomlagan. 1997—2018-yillar mobaynida Abdulla Avloniy nomidagi Xalq taʼlimi hodimlarining malakasini oshirish markaziy institutida ishlagan. Chirchiq davlat pedagogika instituti Maxsus pedagogika kafedrasi mudiri. 

 Ilmiy faoliyati 
2006-yilda „Kar va zaif eshituvchi bolalar soʻzlashuv nutqini rivojlantirish“ mavzusida nomzodlik dissertatsiyasini himoya qilgan. 2009-yilda dotsent unvoniga ega boʻlgan. 2020-yil „Imkoniyati cheklangan bolalarni ijtimoiy hayotga tayyorlashning samarali texnologiyalari“ mavzusida pedagogika fanlari doktori (DSc) dissertatsiyasini himoya qilgan. Maxsus maktablarda o‘qitiladigan 7 ta uslubiy qo‘llanma, 5 ta o‘quv qo‘llanma, 2 monografiya hamda 130 dan ziyod ilmiy maqolalar muallifi. 2015-yilda „Xalq taʼlimi aʼlochisi“ koʻkrak nishoni bilan taqdirlangan. 

 

Turkum:Oʻzbekistonlik olim ayollar
Turkum:Pedagogika fanlari doktorlari
Turkum:Dotsentlar
Turkum:Toshkent davlat pedagogika universiteti bitiruvchilari
Turkum:Xalq taʼlimi aʼlochisi koʻkrak nishoni sohiblari
Ribnica

Ribnitsa
Ribnica (serbcha: Ribnitsa; talaffuzi: rîbnit͡sa) — Chernogoriyaning Podgoritsa shahridan oqib oʻtuvchi kichik daryoJezera i rijeke, Montenegro Travel.

Bu Moracha daryosining irmogʻi boʻlib, uning Morachaga quyilish joyi shahar markaziga toʻgʻri keladi. Daryo asosan yozda quriydi. Podgoritsa oʻrta asrlarda hududida Ribnica daryosi oqib oʻtgani uchun „Ribnica“ nomi bilan mashhur edi. Bugungi kunda Podgoritsaning Vrela Ribnička hududi ushbu daryo sharafiga nomlangan.

 

Turkum:Short description matches Wikidata
Turkum:Koordinatalar Vikimaʼlumotlarda
Turkum:Daryolar